Nueva Loja (Ekvádor)

Nueva Loja (tiež známa ako Lago Agrio, podľa Sour Lake v Texase) je hlavné mesto provincie Sucumbíos v Ekvádore. Bolo založené na ropných poliach spoločnosti Texaco v 60. až 70. rokoch 20. storočia, ktorá si tu postavila tábor.

Leží v strede provincie Sucumbíos v amazonskom pralese a je jedným z najdôležitejších miest v severovýchodnom Ekvádore. Jeho dôležitosť je pripisovaná ťažbe ropy. Je pomenované podľa Loja, pretože veľa prvých kolonistov prichádzalo z južnej provincie Loja.

Oblasť okolo mesta má veľa ekologických problémov. Dažďový prales bol v tejto oblasti zlikvidovaný a poškodenie životného prostredia je vážne s katastrofickým ropným znečistením niektorých oblastí.

Na konci roku 2022 tu žilo 65 791 obyvateľov.https://www.citypopulation.de/de/ecuador/parish/admin/sucumb%C3%ADos/210150__nueva_loja/

 Osobnosti mesta 
 Antonio Valencia (* 1985), futbalista

 Referencie 

 Iné projekty 

 Externé odkazy 


Kategória:Mestá v Ekvádore